cyanic-selkie/wikianc huggingface dataset:
Seathwaite Tarn
For å få nok drikkevatn vart vatnet demd opp i 1904 og gjort mykje større. Under bygginga av demninga gjorde nokre av arbeidarane bråk i landsbyen og fleire vart skotne. Ein av dei døydde dagen etter. Demninga er nesten 360 meter lang og gjer innsjøen opp mot 24 meter djup på det djupaste.
Det ligg ei steinrøys frå bronsealderen nær Seathwaite Tarn, som vart funne i 2003.
Slaget ved Liegnitz i 1760
Slaget ved Liegnitz vart utkjempa 15. august 1760 og Fredrik den store og den prøyssiske armeen hans slo austerrikarane under Ernst Gideon von Laudon.
Oppdal kommune
Oppdal (norr. Uppdal(i)r) er ein kommune i Trøndelag fylke som ligg i grenseområdet mellom Trøndelag, Hedmark, Oppland og Møre og Romsdal, om lag 120 kilometer sørvest for Trondheim. Kommunen har ei flatevidd om lag på storleik med Vestfold fylke, men størsteparten er fjell i almenning. Den største tettstaden er kommunesenteret Oppdal.
Bygda har sterke jordbrukstradisjonar, særleg i sauehald, men småindustri og turisme har i dei seinare åra auka. Oppdal har i dag eit av dei største alpinanlegga i Noreg.
Samferdsle
Dovrebanen går gjennom kommunen og har faste stopp på Oppdal stasjon. I tillegg stoppar somme tog på Kongsvoll stasjon. Lokaltog stoppar på Fagerhaug stasjon.
Europaveg 6 går òg gjennom kommunen parallelt med Dovrebanen.
Soge
Den fyrste busetnaden i Oppdal har truleg vore knytt saman med rike jaktressursar i fjellstroka, men over tid har krysset mellom handelsvegane til Mørekysten og nordover til Trondheim lagt grunnlag for vekst.
Gravfeltet på Vang, eit gamalt maktsentrum, er landets største, med over 800 gravhaugar. Etter innhaldet i gravhaugane å døma har sauehald og foredling av ull vore ei hovudnæring i Oppdal i vikingtida. Etterspurnaden etter ull til råsegl var truleg stor, og ullhandel med kyststroka kan forklåra den store rikdomen gravgodset i gravhaugane avspeglar.
Oppdal kom seint med i Frostatinget, og fekk då tre målsmenn.
Pilegrimsleia til St. Olavs skrin gjekk gjennom Oppdal i mellomalderen. Det er nemnt fire kyrkjer her i mellomalderen: ei på Vang (vigd til St. Edmund), ei på Ålbu, ei ved Stavåa på Nordskogen, og Håkon Håkonsson reiste dessutan ei kyrkje på Lo i Drivdalen. Alle er no bortkomne, men det finst ei teikning frå 1600-talet av stavkyrkja på Vang, og Gerhard Schøning påviste restar av kyrkjemuren ved Stavåa. Kyrkja på Lo har sett spor etter seg i lokale stadnamn.
Samfunnet vart hardt ramma av Svartedauden.
Talkin Tarn
Talkin Tarn er ein bresjø i Cumbria i England. Innsjøen vart danna for om lag 10 000 år sidan av isbrear som danna ei jettegryte der innsjøen i dag ligg.
Innsjøen vert nytta til roing og andre fritidsaktivitetar. Roklubben TTARC (Talkin Tarn Amateur Rowing Club) feira 150-årsjubileum i 2009.
Tsjeboksary
Tsjeboksary (tsjuvansk Шупашкар - Sjupasjkar, russisk Чебоксары) er den største byen og hovudstad i republikken Tsjuvasjia i Russland. Byen har om lag 440 000 innbyggjarar (2007), men berre om lag seks kilometer lenger aust ligg drabantbyen Novotsjeboksarsk med om lag 125 000 innbyggjarar (2002).
Tsjeboksary ligg langs breidda av Volga og er ein viktig hamneby. I tillegg har byen tekstil-, næringsmiddel- og traktorfabrikkar.
Historie
I 1555 bygde russarane ei festning og oppretta ein busetnad her. I 1625 var det 458 soldatar innkvarert i Tsjeboksary, og i 1646 var det 661 menn som budde i busetnaden. Mot slutten av 1600-talet vart Tsjeboksary rekna som ein stor handelsby i Volga-området og i 1781 fekk han bystatus i Kazan-provinsen. På byrjinga av 1800-talet hadde byen om lag 5500 innbyggjarar, eit sagbruk og fleire små fabrikkar.
Tsjeboksary var kjend for dei 25 kyrkjene og fire klostera sine, og Tsjeboksary-bjøllene vart kjende i både London og Paris.
På 1500-talet og første halvdel av 1600-talet vart Vvedenskij-katedralen, fire kloster og åtte kyrkjer bygde, og på 1700-talet kom skattkammeret og arkivet i stein, magistratsbygning, tinghus og ti kyrkjer. I 1880 stod det 783 hus (33 av dei i stein), 91 butikkar, tre skular, to sjukehus og ein bank i Tsjeboksary.
På byrjinga av 1900-talet levde det 5100 menneske i Tsjeboksary, men i 1965 hadde talet auka til 163 000.
Rennebu kommune
Rennebu er ein kommune i Trøndelag fylke. Kommunevåpenet har form som ein omvendt Y og er inspirert av den Y-forma Rennebu kyrkje som ligg på Voll ved fylkesveg 700.
The Legend of Zelda: A Link to the Past
The Legend of Zelda: A Link to the Past (ゼルダの伝説 神々のトライフォース) er eit action-eventyrspel utvikla og publisert av Nintendo på spelkonsollen Super Nintendo Entertainment System. Det er det tredje spelet i The Legend of Zelda-serien og vart gjeve ut 1991 i Japan og 1992 i Europa og Nord-Amerika. Utviklinga av spelet vart ført av Shigeru Miyamoto og gruppa hans av dataspelutviklarar.
Spelet handlar om Link som fer på ei ferd for å berga kongeriket Hyrule, nedkjempa Ganon og frigjera etterkomarane av sju vise menn. A Link to the Past bruker eit 3/4 perspektiv sett ovanfrå som liknar det i The Legend of Zelda, og utelèt dei siderullande sekvensane frå Zelda II: The Adventure of Link. A Link to the Past introduserte fleire nye element til The Legend of Zelda-serien som framleis er vanlege i dei nyare spela, som katakombar med fleire etasjar, nye våpen og reiskapar i tillegg til Master Sword, og konseptet med ei alternativ eller parallell verd.
A Link to the Past vart godt motteke og opplevde komersiell suksess. Såleis vart spelet ein milepåle for Nintendo og er gjengs rekna som eit av beste dataspela som er laga. A Link to the Past har selt over 4 millionar eksemplar og har vorte portert til både Game Boy Advance og Virtual Console-tenesta på Wii.
Kylstad
Kylstad er ein tettstad i Ringsaker kommune i Innlandet. Staden har og ligg seks km austom Brumunddal sentrum.
Seriemaer
Skildring
Begge artane er rundt 80 cm i kroppslengd, raudbeinseriema er noko større enn svartbeinseriema. Dei er flygedyktige og kan flyge korte avstandar, men dei føretrekkjer å springe frå farar. Dei er brunlege fuglar med haukeliknande hovud, kort nebb, lang, oppreist hals, har lange bein og hale, men berre korte venger, noko som speglar livsstilen deira. Ein finn dei på ganske tørt, opent land, raudbeinseriema føretrekkjer grasland og svartbeinseriema føretrekkjer tørre og opne skogar.
Seriemaene har høglydte, bjeffande rop og vert ofte høyrt før dei vert sett. Somme menneske held seriemaer som fjørfe for å varsle om rovdyr i nærleiken.
Økologisk svarar seriemaene til den afrikanske sekretærfuglen. Dei et insekt, slangar, småøgler, froskar, småfuglar og gnagarar, med mindre mengder plantekost inkludert mais og bønner. Dei held seg ofte nær beitande husdyr, sannsynlegvis for å ta insekt som dyra skremmer. Når seriemaer fangar små krypdyr, dei slår byttedyr mot bakken eller kastar byttet mot eit hardt underlag å drepe og for å knuse bein. Om dyret er for stort for å gå heil gjennom svelget, vil dei halde byttedyret i nebbet og rive det i stykke med kloa på ein av føtene.
Seriemaer byggjer store kvistreir. Dei legg to eller tre kvite eller brungule egg med sparsame flekker i brunt og lilla. Hoene gjer mesteparten av ruginga, som varer frå 24 til 30 dagar. Ungane er kledd i dun og held seg i reiret i ca. to veker, dei hoppar ned og følgjer begge foreldra. Dei vert vaksne i ein alder av fire til fem månader.
Reap the Wild Wind av Ultravox
«Reap the Wild Wind» er ein song av Ultravox og den første singelen frå albumet Quartet, gjeve ut 16. september 1982. Det er den einaste singelen på albumet som gjekk inn på den amerikanske Billboard Hot 100.
Fridtjof Nansen-klasse
Fridtjof Nansen-klassen viser til fem fregattar er under bygging ved det spanske verftet Izar. Dei nye fregattane er multirollefartøy. Dei kan kjempe mot trugsmål frå lufta, på overflata og under overflata. Fartøya er plattform for NH 90 helikopter. Den første fregatten blir levert i 2005 og den siste blir operativ i 2010.
Murusjøen
Murusjøen er ein innsjø som ligg i Lierne kommune i Trøndelag fylke.
Fridtjof Nansen-klasse
Namn
Fregattane er kalla opp etter norske oppdagarar. Namna blir:
Sho Hanai
Sho Hanai er ein japansk fotballspelar.
Vollsfjorden
Vollsfjorden er ein liten fjordarm av Frierfjorden mellom Skien kommune i nord og Bamble kommune i sør. Fjorden strekkjer seg 3 km inn frå innløpet mellom Flakvarp i Skien og Herre i Bamble og innover mot Rambekk og Vold. Den største øya i fjorden heiter Langøy.
Αlfa1-antitrypsinmangel
α₁-antitrypsinmangel eller alfa 1-antitrypsinmangel, òg kalla A1AD eller rett og slett alfa-1, er ein kodominant arveleg sjukdom der α₁-antitrypsinnivået i blodet er for lågt. A1AD kan føre til lungeemfysem og i nokre fall til leversjukdom. A1AD, inkludert i lettare form, er òg sett i samband med m.a. behandlingsresistent astma og kronisk sinusitt. A1AD er vanlegast blant europearar av baltisk, sørskandinavisk, nederlandsk, britisk og iberisk (spansk og portugisisk) bakgrunn, og i tillegg blant saudiarabarar.
Teikn og symptom
Symptom på α₁-antitrypsinmangel inkluderer dyspné (andenød), stadige luftvegsinfeksjonar eller obstruktiv astma som gjev dårleg responds på normal behandling. Personar med A1AD kan utvikle lungeemfysem i tretti- eller førtiåra til og med utan eigen historie som røykjarar, men A1AD-pasientar som røykjer har ein sterkt auka risiko for å utvikle lungeemfysem. A1AD kan òg føre til nedsett leverfunksjon i nokre pasientar; leverlesjonar er svært vanlege og ein del pasientar utviklar cirrhose (skrumplever) og leversvikt (15 %). Dette er den vanlegaste årsaka til levertransplantasjon i nyfødde.
Diagnose
Diagnosen α₁-antitrypsinmangel blir m.a. vurdert i fall der pasienten har persistent alvorleg astma, pasienten viser teikn på kronisk obstruktiv lungesjukdom (KOLS) i uvanleg ung alder eller pasienten viser teikn på KOLS utan å ha nokon historie som røykjar.
A1AT og Marfans syndrom
Bindevevssjukdommen Marfans syndrom har til felles med A1AT at mange pasientar utviklar lungeemfysem og kronisk sinusitt. Følgjetrekk som er meir typiske for Marfan enn for A1AT inkluderer uvanleg kroppshøgd, auka thorakal AP-diameter, arachnodactyli (uvanleg lange og smale fingrar) og aneurismar (utposingar) på livpulsåra. Sjukdomsbiletet ved lungeemfysem i samband med desse to sjukdommane skil seg typisk sett ut ved at nedbryting av lungevevet er apikal med bullæ i Marfan og generalisert med hovudvekt på nedre delar av lungene ved A1AT.
A1AT og cystisk fibrose
Merk at kronisk sinusitt trass i kva mange trur ikkje ser ut til å brukande som skilje: Ved cystisk fibrose er kronisk sinusitt svært vanleg, men det har òg vist seg at visse typar kronisk sinusitt er overrepresenterte ved A1AT.
A1AD og astma
A1AD og astma kan i stor grad vera overlappande, og pasientar med persistent moderat til alvorleg astma generelt og pasientar med KOLS og/eller leversymptom spesielt bør utreiast for mogleg A1AD. Dette er særleg viktig i samband med pasientar med avstamming frå Baltikum, Nordvest-Europa, Den iberiske halvøya og Saudi-Arabia.
Spesifikk diagnose
Etter innleiande undersøkingar og sjukdomshistorie er gjerne første trinn i den spesifikke diagnosen ein blodprøve der ein måler det sirkulerande nivået av α₁-antitrypsin.
Ved påvising av sirkulerande AAT-nivå lægre enn referanseverdiane er neste steg å taka ein genetisk test for dei vanlegaste mutasjonane av Pi-genet. Dette kan gjerast ved ein enkel og relativt rimeleg fingerprikktest. Ein drypper bloddropane på eit absorberande materiale og let det tørke i to timar. Prøven blir så forsegla og send inn til eit laboratorium som måler det generelle AAT-nivået og testar for dei vanlegaste Pi-allelane (PiM, PiS og PiZ).
Diagnosen alvorleg α₁-antitrypsinmangel blir stilt ved påvising av fenotypane (enzymutsjånaden i blodet) eller genotypane PiZZ, PiZ0, Pi00 og i alle fall der sirkulerande α₁-antitrypsinnivå er under 11 μMOL (80 mg/ml (radial immunodiffusjon) / 0,50 g/l (nefelometri)). Ved genotypen PiSZ og sirkulerande α₁-antitrypsinnivå over 11 μMOL vil enkelte stille diagnosen alvorleg A1AT, mens andre vil stille diagnosen moderat A1AT. Genotypen PiMZ kan bli skildra som berar, men den kodominante naturen til A1AD gjer at ein gjerne òg definerer denne som heterozygot mild til moderat A1AD.
Det kan vera aktuelt med tilleggstesting for å påvise sjeldnare Pi-allel. I fall der AAT-nivå er innanfor referanseverdiane men kliniske teikn tydar på A1AD, er meir omfattande testing aktuelt for å finne ut om ein kan ha med dysfunksjonelt AAT å gjera.
Patofysiologi
α₁-antitrypsin (AAT) blir produsert i levra, og ein av funksjonane til AAT er å verne lungene frå det nøytrofile elastaseenzymet. Normale måleverdiar for AAT er 1,5–3,5 g/l. I individ med fenotypane PiS, PiMZ og PiSZ er dei sirkulerande verdiane reduserte til mellom 30 og 60 % av normalt nivå. Eit nivå på minimum 35 % (0,80 g/l (r.i.d.) / 0,50 g/l (NEPH) / 11 μMOL) er oftast nok til å verne lungene mot elastase i personar som ikkje røykjer og som ikkje er utsette for vesentleg luftureining eller særleg hyppige infeksjonar. Individ med fenotypane PiZ og Pi0 har AAT-nivå på under 16 % av normalt nivå, og desse pasientane vil ofte utvikle lungeemfysem i tidleg alder. Halvparten av desse att (men ikkje pasientar med genotypen Pi00) vil utvikle levercirrhose fordi A1AT ikkje blir skilt ut på normalt vis, men hopar seg opp i levra i staden. I slike fall vil ein leverbiopsi avdekkje PAS-positive og diastasenegative granular.
Tobakksrøyk er særleg skadeleg for personar med A1AD. I tillegg til at røyken aukar betennelsesreaksjonen i luftvegane, inaktiverer tobakksrøyken AAT direkte gjennom oksidering av essensielle methioninavleiringar til sulfokside former — noko som reduserer enzymaktiviteten til 1/2000.
Mild til moderat grad av A1AD er overrepresentert i astmatikarar, og astmatikarar med mild grad av A1AD har vist seg å respondere dårlegare på behandling av astmaen enn astmatikarar utan A1AD. Det har òg vist seg at astmatikarar kan ha høgare nivå av α₁-antitrypsin i blodplasma men lågare grad av elastaseinhibisjonskapasitet (EIC) i høve til ikkje-astmatikarar av tilsvarande genotype. Dette kan føre til at ein bør overvaka astmatikarar med genotypane PiSZ og PiMZ (og kanskje òg PiSS) ekstra nøye, ettersom desse genotypane allereie i utgangspunktet er sette i samband med ein noko auka risiko for lungesjukdom.
Behandling
A1AD er ein sjukdom som ikkje kan helbredast ut frå dagens lækjevitskap, men det finst ymse behandlingar som kan letne symptoma og bremse sjukdomsgangen. Det aller viktigaste ein kan gjera for å bremse sjukdomsgangen er å unngå luftureining, og da særleg tobakksrøyk (inkludert passiv røyking). Røykjarar med A1AD lyt slutte for kvar ein pris, ettersom risikoen for å utvikle lungeemfysem er ekstremt høg blant A1AD-pasientar. Det er òg viktig å unngå luftvegsinfeksjonar så godt ein kan, og dei luftvegsinfeksjonane ein får bør behandlast aggressivt for å minske verknaden av den uhemma elastaseaktiviteten i lungene. Ved mistanke om risiko for leverskade er det særleg viktig å minimalisere alkoholforbruket.
Augmentasjonsterapi
For pasientar med lungesymptom antek ein at AAT-augmentasjonsterapi fører til stans av sjukdomsforløpet, og til at vidare skade på lungene kan unngåast. Det finst ikkje langtidsstudium om verknadene av ATT-restitusjonsterapi enno. Ein tilrår derfor at augmentasjonsterapi berre blir sett i gang etter påvising av symptom på lungeemfysem.
Augmentasjonsterapi er ikkje tilrådd for pasientar med leversymptom, ettersom leversymptoma heng saman med opphoping av AAT i levra; behandling av desse pasientane fokuserer i staden på å lindre symptoma av sjukdommen. I alvorlege fall kan levertransplantasjon vera nødvendig.
AAT frå menneskeleg plasma
I fleire europeiske land (Tyskland, Spania og Italia; og, frå april 2007, Sverige ), såvel som i Canada og USA, kan lungesjuke A1AD-pasientar få intravenøse infusjonar av AAT basert på donert menneskeleg plasma. Testinga av desse lækjemidla er enno ufullstendig, men data viser at vekesvise injeksjonar med AAT frå menneskeleg plasma er nok til å auke AAT-nivået i blod og den bronkoalveolære lavasjevæska (BAL-væska) til over 11 μMOL — minimumsnivået ein har funne at menneske treng for å unngå nedbryting av lungevevet. Ein har òg funne at A1AD-pasientar som mottek slik behandling har seinka sjukdomsforløp samanlikna med A1AD-pasientar som ikkje mottek slik behandling.
Strykeinstrument
Eit strykeinstrument er eit strengeinstrument der tonen blir danna ved at ein får strengane til å vibrera ved å stryka dei med ein boge.
Nokre viktige strykeinstrument er instrument av fiolinfamilien, først og fremst fiolin (inkludert hardingfele), bratsj, cello og kontrabass, og gambefamilien, og i tillegg mellom anna viola d’amore, kinesisk erhu, japansk kokyu, walisisk crwth, svensk nyckelharpa, og det nordindiske instrumentet sarangi.
Αlfa1-antitrypsinmangel
Alternative kjelder for AAT
Allereie i 1990 produserte det skotske firmaet PPL Therapeutics sauen Tracy, som produserte AAT i mjølka si. Denne sauen har sidan den tid vorte olen vidare på, og det finst no ein stor flokk sauer som produserer AAT. På grunn av manglande data om kor effektiv og sikker behandlinga med AAT frå denne kjelda er, er AAT frå genmodifiserte sauer enno ikkje godkjend som lækjemiddel nokon stad. PPL Therapeutics håpa å ha lækjemiddelet klart for produksjon i 2007, men var på randa av konkurs i 2003 etter å ha mist støtta frå ein hovudsponsor i Tyskland. , Firmaet vart kjøpt opp av Regenecor Holdings Inc., eit samarbeid mellom University of Pittsburgh Medical Center og fleire investorar, og Regenecor Holdings Inc. fortset programmet med genmodifiserte husdyr. ,  Produksjon av AAT gjennom sauer har òg vorte gjort av Bayer Biologicals i West Haven i Connecticut i USA. Produksjon av AAT gjennom geiter blir arbeidd med ved Genzyme i Boston i Massachusetts i USA.
Arbeid med rekombinant teknologi i samband med gjærsoppkulturar blir gjort av Baxter Healthcare i Illinois i USA og av Arriva Pharmaceuticals i Alameda i California i USA.
På grunn av avvikande eigenskapar i glykosylasjonen av AAT-protein produsert av desse artane er halveringstida i menneskekroppen svært kort, noko som gjer intravenøs behandling upraktisk.
Alternative administreringsmåtar for AAT
På grunn av rask nedbryting av AAT frå ikkjemenneskelege kjelder i blodet viser det seg ikkje praktisk å gjeva denne forma av AAT intravenøst. Ein annan grunn til å unngå intravenøs augmentasjonsterapi er at dette kan føre til auka opphoping av AAT i levra. I dei siste åra har det derfor vorte forska på bruk av AAT i inhalasjonspreparat i staden. Det finst enno ikkje nok data til å kunna seie om inhalert AAT effektivt kan motverke nedbryting av lungevevet.
Behandlingsmåtar under utreiing
Behandlingsmåtar som er under utreiing inkluderer rekombinante og inhalerte former av AAT. Andre eksperimentelle terapiar rettar seg mot hindring av polymerformasjon i levra.
Førebyggjande tiltak og arbeidsmedisin
Verdas helseorganisasjon tilrår fleire førebyggjande tiltak for pasientar med påvist AAT-mangel:
Andre førebyggjande tiltak som ser ut til å ha ein gunstig effekt og som er under nøyare utreiing er aggressiv bruk av antioksidantar som C-vitaminar, A-vitaminar, E-vitaminar og sink.
Epidemiologi
Folk av nordeuropeisk og iberisk avstamming har høgast risiko for A1AD. PiZ-allelen er særleg utbreidd kring Sør-Skandinavia, det nordlege Baltikum, Portugal og Saudi-Arabia, medan PiS-allelen er svært utbreidd i Spania, Portugal, Frankrike og Belgia. Ein reknar med at kring fire prosent av alle europearar og nordamerikanarar av europeisk avstamning er berarar av PiZ-allelen, og at mellom 1/625 og 1/2000 er homozygote (PiZZ).
I Skandinavia
Basert på tal frå undersøkingar av 14 755 personar frå Noreg, Sverige og Danmark reknar ein med at det finst om lag 10 200 skandinavar med PiSZ-genotypen og om lag 6 100 med PiZZ-genotypen. Den mindre alvorlege utgåva PiMZ er vanlegare, og ein reknar med at kring 635 700 skandinavar har denne genotypen. Frekvensen av både PiS- og PiZ-allelane er mykje lågare blant finnar og samar, og på Island ser PiZ-allelen ut til å vera praktisk sett ikkje-eksisterande.
Coldplay
Coldplay er ei rockegruppe som blei skipa i London og blei verdskjende med låten «Yellow» i 2000, etterfølgd av det vellukka førstealbumet Parachutes. Gruppa er sett saman av Chris Martin på song og piano, Jonny Buckland på gitar, Guy Berryman på bass og Will Champion på trommer. Musikken til gruppa er mellom anna blitt samanlikna med den til Jeff Buckley, Radiohead, U2 og Travis.
Αlfa1-antitrypsinmangel
Assosierte sjukdommar
A1AD er, i tillegg til lungeemfysem og cirrhose, vorte sett i samband med fleire ulike sjukdommar:
Coldplay
Diskografi
Album
Αlfa1-antitrypsinmangel
Historie
A1AD vart oppdaga i 1963 da dr. Carl-Bertil Laurell (1919–2001) ved Lunds Universitet i Sverige oppdaga fråveret av α₁-bandet i fem gels i ein stor serie (1500) som vart gjeven til laboratoriet hans etter eit halvt år. Sten Eriksson, ein assistentlege, oppdaga at tre av desse pasientane hadde utvikla lungeemfysem i ung alder. Sambandet med leversjukdom vart påvist seks år seinare av Sharp et al.
Pondus
Pondus er ein norsk teikneserie av Frode Øverli. Han vart starta i 1995 og fekk sitt eige blad i 2000. Han går òg i ei rekkje aviser, mellom anna Dagbladet.
Handlinga i seria krinsar rundt tittelpersonen og venekrinsen hans. Pondus er ein middelaldrande mann med ei brennande interesse for fotball og klassisk tungrock, ei overdriven homofobi og sterk skepsis til mellom anna golf, volleyball, V-genserar, akvarium og tupéar. Serien tek òg for seg sjekking og familieliv.
Til skilnad frå tradisjonelle stripeserier som Billy og Hårek, utviklar figurane i Pondus seg heile tida. Pondus' beste ven Jokke var til dømes ein trygdesnyltar med enorme dameproblem i dei første stripene, medan han seinare både har arbeid og familie. Begge borna til Pondus har på si side vakse, om enn ikkje like mykje som ein skulle tru på 10 år.
Vous
Vous (gresk Βους) er ei lita øy i Hellas som ligg i Kykladane i Egearhavet. Øya høyrer til kommunen Sérifos, som er ein del av periferieininga Mílos i periferien Dei sørlege egeiske øyane. Øya har ingen busetnad.
Vous ligg 2 km utanfor kysten til øya Sérifos. Namnet tyder «okse» på gresk, og ho har fått namnet sitt er forma ho har. Øya har ei kystlinje på om lag 2 km, og er 570 meter på det lengstre. Øya er populær hos fisketuristar i Hellas.
Humlikon
Humlikon er ein kommune i distriktet Andelfingen i kantonen Zürich i Sveits. Kommunen har innbyggjarar  og eit areal på. Kommunesenteret ligg 420 meter over havet.
43 innbyggjarar frå kommunen mista livet i Swissair Flight 306-ulukka.
Namsvatnet
Namsvatnet (sørsamisk Nååmesjenjaevrie) er ein innsjø i Røyrvik kommune i Trøndelag fylke. Elva Namsen danna tidlegare det viktigaste utløpet, men ved reguleringa i 1959 vart han demd opp (garder måtte då fråflyttast), og tunnel lagd ned til Vektaren. Vatn kjem til via Orvasselva frå Orvatnet, samt frå elva Vierma som kjem frå sjøen Vierma. Namsvatnet har røye, aure og ørekyte.
I dag er turistverksemd ein viktig aktivitet. Via 9 km båttransport frå Namsvassgrenda til nordenden av vatnet kjem ein til Børgefjell nasjonalpark. Der finn ein òg «Kristi Krybbe», ei villmarkskyrkje (fjellkapell) mykje brukt i sommarhalvåret.
Eidangerfjorden
Eidangerfjorden er ein fjord i Porsgrunn kommune i Vestfold og Telemark. Han er 6 km lang, og strekkjer seg frå mellom Brevik og Sandøya, inn i Eidanger, til Nystrand. Den største øya er Kattøya inst i fjorden, ved camping- og badeplassen Olavsberget. Ved Nystrand ligg òg den landfaste Kotøya, som høyrer til «løpedronninga» Ingrid Kristiansen.
På austsida av fjorden finst fleire kommunale badeplassar, m.a. Seivall, Brønnstadbukta og Røra (Skien kommune). Ytst i fjorden, ved Brevik, finst utskipingshamn for sementfabrikken Norcem. Lenger inne, på vestsida, ligg tettstaden Heistad med Heistadstranda, og fleire mindre friområde.
Friends av The Beach Boys
Friends er det fjortande studioalbumet til The Beach Boys, gjeven ut i 1968.
Arbeidet på albumet kom i gang i februar 1968 og Mike Love reiste like etter på ei to veker lang reise til India (i lag med The Beatles og Donovan) for å studere transcendental meditasjon med den nye læremeisteren deira Maharishi Mahesh Yogi. Då han var borte spelte resten av bandet, Brian Wilson, Dennis Wilson, Carl Wilson, Al Jardine og - no eit offisielt medlem - Bruce Johnston inn det meste av Friends i lag med nokre musikarar frå The Wrecking Crew.
Friends var det første Beach Boys-album med fleire songar frå Dennis Wilson, «Little Bird» og «Be Still»; førstnemnde hadde eit mellomspel med element frå «Child Is The Father Of The Man», ein song frå det då skrinlagte albumet Smile. Sjølv om heile bandet er tilskriven produksjonen av albumet, var dette det siste albumet der Brian Wilson var den dominerande kreative drivkrafta før Love You i 1977. Han var medlåtskrivar på nesten alle songane, bortsett frå dei den yngre broren skreiv.
I midten av mars kom Mike Love tilbake frå India og medverka med vokal på albumet. The Beach Boys la så ut på to amerikanske turnear, ein med Strawberry Alarm Clock og ein annan med Maharishi Mahesh Yogi sjølv (som læremeister). Begge turneane var kommersielle fiaskoar og vart raskt kansellert (etter at berre 200 menneske møtte opp i New York City).
Friends finst i dag på CD i lag med 20/20, samt bonusspor frå denne perioden.
IASP
IASP var sterkt påverka av den såkalla austromarxismen.
Målet til IASP om å sameine den Andre og den Tredje Internasjonalen, nådde dei ikkje. Etter få år gjekk dei fleste medlemspartia i IASP inn i den Andre Internasjonalen att.
Movatnet i Levanger
Movatnet er ein innsjø som ligg i Levanger kommune i Trøndelag fylke. Det har vorte avdekt utslepp frå gardane rundt omkring Movatnet som har ført til ei bløming av ein spesiell type vassloppe. Vassloppa er i og for seg ikkje skadeleg, men badegjester har i seinare tid opplevd utslett som svir og klør. Dessutan har desse utsleppa ført til at næringskjeda i vatnet har vorte forstyrra.
May Valle
May Valle er ein norsk adjunkt og politikar busett på Oppeid i Hamarøy kommune. Ho representerer òg Venstre på Nordland Fylkesting. Valle var ordførar i Hamarøy i to samanhengande periodar frå 1995 til 1999 og gjenvald med nesten reint fleirtal i perioden frå 1999 til 2003. Ho blei gjeninnvald til kommunestyret i 2007 som representant for Samarbeidslista for Venstre og partipolitisk uavhengige og vald inn til den første perioden sin på Fylkestinget som representant for Venstre, der ho vart medlem av Samferdselskomitéen. Frå februar 2009 til 2011 var Valle fylkesråd for samferdsel og i perioden frå 2011 til 2015 gruppeleiar for Venstre si fylkestingsgruppe i tillegg til kommunestyrerepresentant i Hamarøy. May Valle var nominert på andreplass på lista til Nordland Venstre til Stortingsvalet 2013.
Shida Kartli
Shida Kartli ('Indre Kartli') er ein region i Georgia. Administrasjonssenteret ligg i byen Gori.
Regionen ligg omtrent midt i Georgia. Han grensar til regionane Mtskheta-Mtianeti i aust, Kvemo Kartli i søraust, Samtskhe-Javakheti i sørvest, Imereti i vest og til Racha-Lechkhumi og Kvemo Svaneti i nordvest. I nord har han riksgrense mot Russland.
Sierra Madrona
Sierra Madrona er ei fjellkjede i Spania i Sierra Morena. Ho ligg i provinsen Ciudad Real i regionen Castilla-La Mancha og nær grensa til provinsane Córdoba og Jaen. Fjellkjeda grensar til Robledillodalen, Sierra de la Solana og Humbria de Alcudia i nord, Motorodalen i aust, åsane Andújar, Sierra Morena, Sierra Quiteria og Los Pedroches i sør og Yeguasdalen i vest. Dei høgaste fjella er Bañuelas peak, 1324 moh; Corral de Borros 1312 moh og Rebollera 1161 moh.
Fjella er kalla opp etter madroño eller madroña (jordbærtre Arbutus unedo) som det er mykje av i området.
Moelv
Moelv er ein tettstad i Ringsaker kommune i Innlandet. Staden har og ligg 18 km frå Brumunddal sentrum, og 27 km frå Lillehammer.
Fylkesveg 9 i Møre og Romsdal
Fylkesveg 9 i Møre og Romsdal går mellom Kvernhusdalen og Nupen i Sande kommune. Vegen er 3,0 km lang.
Orkdal kommune
Orkdal er ein tidlegare norsk kommune i Trøndelag fylke. Han grensa til Snillfjord og Agdenes i nord, Hemne i vest, Meldal og Rindal (i Møre og Romsdal) i sør og mot Melhus og Skaun i aust. I 2020 blei kommunen slått saman med Meldal, Agdenes og ein del av Snillfjord til nye Orkland kommune.
Tettstader i Orkdal var Orkanger, Gjølme, Fannrem, Vormstad og Svorkmo. Orkanger var regionsenter for kommunane rundt.
Geografi
Elva Orkla renn gjennom kommuneområdet og ut i Orkdalsfjorden ved Orkanger. Orkdalsfjorden er ein sidefjord til Trondheimsfjorden.
Korgplantefamilien
Korgplantefamilien eller korgblomfamilien (Asteraceae eller  Compositae) er ein plantefamilie i ordenen Asterales. Han omfattar om lag 13 000 artar fordelt på 1 500 planteslekter.
Familien blir gjerne rekna som den mest utvikla eller «moderne» av alle plantefamiliar. Dette er både fordi ein ikkje har funne arkeologiske spor frå gammal tid av desse blomane, og fordi dei har utvikla mange sofistikerte organ som andre plantar ikkje har.
Orkdal kommune
Geografi
Det er mykje dyrka mark i Orkdal. Ho finst hovudsakleg i botnen av dalen og på store, flate avsatsar eit stykke oppe i dalsidene. På lokal dialekt blir ein slik avsats kalla ein «jår», og i Orkdal er det seks «jårar»; Ustjåren, Berbusjåren, Kvålsjåren, Togstadjåren, Monsetjåren og Fossjåren.
Næringsliv
På Orkanger ligg industriområdet Grønøra. Dette er eit av dei største industriknutepunkta ved Trondheimsfjorden.
Korgplantefamilien
Skildring
Namnet har familien fått frå «korga» som inneheld ei rekke små blomar. Blomane kan ha to ulik former: røyrforma, såkalla skiveblomar, eller tungeforma, såkalla randblomar.
Orkdal kommune
Helse
Orkdal sjukehus er lokalsjukehus for regionen. Det heitte tidlegare Orkdal Sanitetsforenings Sjukehus og var eigd av den lokale sanitetsforeininga, men er i dag ei avdeling under St. Olavs hospital.
Verdt å sjå
Thamshavnbanen frå Løkken Verk i Meldal og ned til Trondheimsfjorden i Orkdal kommune er no nedlagt, men ei kortare strekning er gjenopna for turistar.
Korgplantefamilien
Medlemmer
I korgplantefamilien finst fleire hageplantar, men òg mange plantar som blir rekna som ugras. Blomar som høyrer til den første gruppa er mellom anna asters, kornblom og fløyelsblom, medan løvetann, tistel og kornblom igjen kan bli rekna til den siste.
Orkdal kommune
Tusenårsstad
I parken er det bygd musikkpaviljong, leikeapparat, bord og benkar. Sentralt plassert i parken er skulpturen «Go'foten», eit handfast bevis på Nils Arne Eggen sin «godfotteori». Tusenårstreet til kommunen er òg planta her.
Tusenårsstaden er hyppig bruka til ulike arrangement og føremål gjennom året: Parkrennet, 17. mai-feiring, Stasjonsdagen, Husflidsdagen, Oktoberfestivalen, julegrantenning, veteranbilutstilling, museumsjarnbane, husflid med meir.
Fannrem Velforening har ansvaret for den daglege drifta og vedlikehaldet av staden.
Masaya Sato
Han spela for klubbane Nagoya Grampus, Thespa Kusatsu, FC Ryukyu og Fujieda MYFC.
Pan Geng
Pan Geng var etter alt å dømma den herskar som omkring 1350 f.Kr. flytta det kinesiske Shang-dynastiets hovudstad til byen Yin. I dag er staden kjent som Yiaxi («Yia-ruinane») rett ved storbyen Anyang i Henan-provinsen. Dermed byrja det som av og til kallast Yin-dynastiet, som er Shang-periodens andre halvdel og gullalder.
William Pinheiro Rodrigues
William Pinheiro Rodrigues var ein brasiliansk fotballspelar.
Han spela for klubben Kyoto Sanga FC.
Frierfjorden
Frierfjorden er den lengste fjorden i Vestfold og Telemark. Han ligg i Grenland, har innløp mellom Brevik og Stathelle og strekkjer seg 15 km inn til munningen av Porsgrunnselva. Ved munningen av Porsgrunnselva strekkjer Gunnekleivfjorden seg søraustover på nordsida av Herøya. Lenger vest går ein annan fjordarm kalla Vollsfjorden seg vestover mot Rambekk. Namnet «Frier» kjem truleg frå norrønt språk og tyder 'den vakre'.
Innløpet, kalla «Strømmen» eller «Breviksstrømmen», er om lag 300 m breitt og vert kryssa av Breviksbrua. Litt lenger inne vert fjorden kryssa av av den nyare Grenlandsbrua (E18), som er den høgaste skråkabelbrua i Noreg.
Frierfjorden har stor skipstrafikk, mellom anna til Rafnes i Bamble kommune, Norsk Hydro i Porsgrunn kommune og, fram til nedlegginga i 2006, til Union i Skien.
Tidlegare var magnesiumfabrikken på Herøya ein av dei største punktkjeldene i verda for utslepp av dioksin, noko som førte til kraftig forureining av Frierfjorden. Hydro sin magnesiumfabrikk på Herøya slapp i perioden fram til 1990 ut like mykje dioksin som samtlege kjelder i heile Sverige.
Hütten i Sveits
Kommunen ligg nær Hüttnersee, ein liten innsjø som han deler med Richterswil. Han er ein gatelandsby (Strassendorf) og består av grender og gardshus på begge sider av elva Sihl.
Kulturpalasset i Riga
Kulturpalasset i Riga, eller palasset for kultur og vitskap i Riga i Latvia, er eit stort kulturhus i form av ein skyskrapar. Kulturpalasset er døme på stalinistisk arkitektur, eller sosialistisk realisme. Palasset vart bygd som ei gåve frå Josef Stalin til innbyggjarane i byen. Kulturpalasset er mykje nytta som eit utkikkspunkt over byen.
Tarn Hows
Tarn Hows er eit område i Lake District nasjonalpark i England. Det består av eit vatn og ligg om lag 3 km nordaust for Coniston og om lag 2,5 km nordvest for Hawkshead. Området er eit av dei mest vitja i Lake District med meir enn ein halv million turistar kvart år sidan 1970-åra. Det vert forvalta av National Trust.
Historie
Tarn Hows-området bestod opphavleg av tre mindre vatn, Low Tarn, Middle Tarn og High Tarn.
Fram til 1862 var mykje av Tarn Hows-området nytta som beitemarker for Hawkshead. I 1862 fekk John Marshall heile området og starta å utforme landskapet med å plante gran, lerke og furu rundt vatna. Han bygde òg demninga som skapte det noverande vatnet.
I 1930-åra selde Marshall-familien ein del av landjorda til Beatrix Heelis frå Sawrey, og ho selde det vidare til National Trust.
Tarn Hows fekk status som Site of Special Scientific Interest i 1965.
Kjelder
''
Mjosundvatnet
Mjosundvatnet er ein innsjø som ligg i kommunane Namsos og Nærøysund i Trøndelag fylke. Mjosundvatnet er ein regulert innsjø, og er ein del av Opløvassdraget. Det blir fiska ein del i Mjosundvatnet, og fisken (aure) er av god kvalitet om enn ikkje så stor.
Nesttun sentrum haldeplass
Nesttun sentrum: Fana kulturhus er ein haldeplass på linje 1 på Bybanen. Haldeplassen opna 21. juni 2013 og ligg utanfor Nesttunsenteret på Nesttun i Fana i Bergen. Namnet er Nesttun sentrum, med undertittelen Fana kulturhus.
Rognsfjorden
Rognsfjorden er ein fjord i Bamble kommune i Vestfold og Telemark. Fjorden ligg vest i Langesundsbukta, ytst i innseglinga til Grenland. Han strekkjer seg om lag 3 km frå Langsundtangen og inn til Rognstranda.
Frå Rognsfjorden strekkjer Åbyfjorden seg vestover mot munningen til Åbyelva.
Inst i Rognsfjorden finst ein større campingplass, elles består området rundt fjorden stort sett av fritidsbustader.
Laval i Frankrike
Laval er ein by og kommune nordvest i Frankrike. Han er préfecture i departementet Mayenne, og ligg på grensa mellom Bretagne, Normandie og Anjou. Byen har om lag 50 000 innbyggjarar, og desse vert kalla Lavallois.
Historie
Etter Hundreårskrigen (1337 til 1453), då byen hadde skifta eigarar fleire gonger, fekk byen ein oppsving, og herrane i byen brukte store summar på å bygge nye, flotte bygg og bustadar. Byen nådde eit høgdepunkt på 1800-talet då linfabrikkar og støyperi sprang opp i byen. Under den første verdskrigen vart mange av innbyggjarane sende ut i krigen, og kom aldri att, noko som hindra vidare utvikling av byen.
DNB Arena i Ranheim
Ranheim Arena (tidlegare Ranheim stadion, DnB NOR Arena og DNB Arena) er ein fotballstadion som ligg i Trondheim, i bydelen Ranheim, og er heimebanen til Ranheim Fotball. Ein uoffisiell publikumsrekord er på rundt 8 700 då Ranheim slo det tsjekkiske Viktoria Plzeň med 3–1 den 18. juli 1947. Den offisielle rekorden er på rundt 7 500, frå då Ranheim spelte ein avgjerande kamp for å vinne førstedivisjon i Trøndelag 30. mai 1949 mot Kvik Trondheim. Trass uavgjort 0–0 vann Ranheim serien, og vart dermed klar for kvalifisering til Hovedserien. Ranheim vann vidare kvalifiseringa med sigrar over Molde og Kapp, slik at opprykket vart eit faktum.
Grasbanen på stadionet vart ferdigstilt i 1939 for 8 000 kroner, noko som gjorde han til den billigaste banen i Noreg. Etter andre verdskrigen måtte banen derimot byggast opp att. 5 000 kom på den første offisielle kampen på den nyrestaurerte banen som vart spelt mot Vålerenga i 1946.
Dagens stadion ligg i det større idrettsanlegget Ranheim idrettspark. Idrettsparkens førre utforming vart klar i desember 2005, men i og med at Ranheim Fotball rykte opp i Adeccoligaen etter 2009-sesongen, ville Trondheim kommune finansiere ei utbetring av idrettsparken med mellom anna nytt kunstgrasdekke og undervarme for alle banane. Dette ville vore eit ledd i den vidare utviklinga for Ranheim Fotball av stadionet for å imøtekomme NFF sitt krav for fotballarenaer i toppfotballen. Ranheim Fotball sjølv vil stå for utbygging av tribuneanlegg med rundt 1000 sitjeplassar under tak, i tillegg til flaumlys tilrettelagt for TV-overføringar. Alt dette skulle etter planen vere ferdig innan 10. juli 2010, då første heimekamp etter sommarpausen i Adeccoligaen skulle spelast, men var ikkje heilt ferdigstilt på det tidspunktet. Det vart sett opp provisoriske tribunar med ein kapasitet på 750 sitteplassar, noko som gav 2000 plassar totalt, klargjort for bruk ved hjelp av dugnad. 5. juli 2010 vart DnB NOR (no DNB) presentert som ny generalsponsor, samtidig som det nye stadionet vart døypt DnB NOR Arena. Arenaen vart teke i bruk første gong 11. juli 2010 då Ranheim tok imot Løv-Ham i Adeccoligaen, ein kamp som vart følgd av 656 betalande tilskodarar. Kampen sette likevel ein dempar på opningsfesten i og med at Ranheim tapte 1–3. Den offisielle opninga av arenaen fann først stad 26. september 2010.
Før 2016-sesongen vart eit nytt tribuneanlegg sett opp. Den nye tribunen har ein kapasitet på 1500 sitjeplassar, og i tillegg til den provisoriske tribunen får stadionen ein kapasitet på 3000. Dette er òg kravet for spel i Tippeligaen. Den totale kostnaden for tribunen er 80 millionar.
Hüttikon
Hüttikon er ein kommune i distriktet Dielsdorf i kantonen Zürich i Sveits. Kommunen har innbyggjarar  og eit areal på. Kommunesenteret ligg 433 meter over havet.
Kommunen ligg i Furttal ved grensa til kantonen Aargau. Han består av landsbyen Hüttikon og grenda Hüttikerberg.
Meltingvatnet
Meltingvatnet er ein innsjø som ligg i kommunane Indre Fosen og Inderøy i Trøndelag.
Vatnet er regulert som magasin for Mosvik kraftverk.
Roan kommune
Bessakerfjellet vindpark er blant dei største vindparkane i Noreg. Han ligg på Bessakerfjellet og blei skipa i 2007 og 2008.
Pan (fleirtyding)
Pan kan visa til:
Strawberry Fields Forever
«Strawberry Fields Forever» er ein song av det engelske rockebandet The Beatles. Songen vart skriven av John Lennon og innspelt mot slutten av 1966, men tilskriven Lennon/McCartney. Han er kalla opp etter huset til Frelsesarmeen i Liverpool, der Lennon leika som barn.
Fylkesveg 5850
Fylkesveg 5850 går mellom Åheim og Almklov i Almklovdalen i Vanylven kommune. Vegen er 10,2 km lang. Fram til 2019 vart vegen kalla Fylkesveg 1 i Møre og Romsdal.
Strawberry Fields Forever
«Strawberry Fields Forever» vart opphavleg innspelt for Sgt. Pepper’s Lonely Hearts Club Band (1967), men vart i staden gjeve ut som singel den 13. februar 1967 som ei dobbel A-side, med Paul McCartney sin «Penny Lane» på andre sida. Songen nådde toppen av hitlistene i mange land og vert av mange musikkritikarar skildra som ein av dei beste innspelingane til bandet. Songen er ein av dei som definerte sjangeren psykedelisk rock og vart spelt av mange andre artistar. Songen vart seinare gjeve ut på albumet Magical Mystery Tour (1967).
Bakgrunn og komposisjon
Strawberry Field var namnet på barneheimen til Frelsesarmeen like ved barndomsheimen til Lennon i Liverpool.
Lennon starta skrivinga av songen seint i 1966 i Almería i Spania under innspelinga av Richard Lester-filmen How I Won the War. Både Lennon sin «Strawberry Fields Forever» og McCartney sin «Penny Lane» hadde eit nostalgisk tema frå barndomsåra deira i Liverpool. I tillegg hadde begge songane sterke surrealistiske og psykedeliske overtonar. Produsent George Martin sa at då han først høyrte «Strawberry Fields Forever» syntest han at songen danna ei «tåkete, impresjonistisk draumeverd».
Perioden var prega av store endringar for Lennon sin del. Beatles hadde akkurat gjeve opp turnelivet, hendingane der Lennon uttalte at «Beatles var meir populært enn Jesus» og der bandet utan medvit var nettopp forbi og ekteskapet til Lennon med Cynthia Powell var i ferd med å bryte saman. I tillegg hadde han starta å nytte store mengder narkotika, særleg hallusinogenet LSD.
Innspeling
Arbeidstittelen på songen var «It’s Not Too Bad». Innspelinga starta 24. november 1966 i Abbey Road Studio. Det tok 45 timar å spele inn songen, spreidd utover fem veker. Songen var meint for albumet Sgt. Pepper’s Lonely Hearts Club Band, men vart i staden gjeve ut som ein singel.
Etter at songen var innspelt ønskte Lennon å gjere noko annleis med han. I følgje Martin ønskte Lennon ein dempa, drøymande song, men at resultatet hadde vorte for grovt. Martin foreslo å skrive melodi for strykarar som kunne leggast på, noko han også gjorde, med fire trompetar og tre celloar, men Lennon likte ikkje resultatet. Samstundes vart eit anna grunnspor spelt inn den 8. og 9. desember med ein mellotron, slidegitar, piano og cymbalar spelt inn baklengs, samt ein swarmandal; ein indisk versjon av ein sitar. Etter å ha høyrt begge versjonane likte Lennon begge og ønskte å kombinere dei.
Utgjeving og mottaking
Singelen kom ut 13. februar som ei dobbel A-side med «Penny Lane» på andre sida. For første gong sidan «Love Me Do» i 1962, klarte ikkje Beatles-singelen å nå toppen av den britiske singellista, men stoppa på andreplass. Dette kom av at BBC rekna dei to songane som to individuelle singlar, og tok ikkje omsyn til at singelen faktisk selde nesten dobbelt så mykje som Engelbert Humperdinck, som hadde førsteplassen. Det same opplegget hadde dei i USA, men her nådde «Penny Lane» toppen av lista, medan «Strawberry Fields Forever» stoppa på 8. plass.
«Strawberry Fields Forever» vart teke godt imot av kritikarane, og vert framleis rekna som ein klassikar. Tre veker etter han kom ut omtalte bladet Time songen som det siste dømet på Beatles si utrulege nyskapande evner. Allmusic har hylla songen som ein av dei største songane til The Beatles. Musikkmagasinet Rolling Stone plasserte songen på 76. plass over dei 500 største songane gjennom tidene.
Brian Wilson frå The Beach Boys sa at songen var delvis årsaka til at han skrinla det legendariske lenge uferdige albumet SMiLE. og at etter han hadde høyrt songen så meinte han at Beatles alt hadde kome fram til lydbilete dei alltid hadde prøvd å oppnå.
Medverkande
I følgje Ian MacDonald, utanom der andre er nemnde:
The Beatles
Andre musikarar • George Martin – cello og trompetarrangement
• Mal Evans – tamburin
• Neil Aspinall – güiro
• Terry Doran – maracas
• Greg Bowen – trompet
• Stanley Roderick – trompet
• John Hall – cello
• Derek Simpson – cello
Åbyfjorden
Åbyfjorden er ein liten fjord i Bamble kommune i Vestfold og Telemark. Han er om lag 3 km lang og har innløp frå den større Rognsfjorden som ligg ytst i Langesundsbukta. Åbyfjorden strekkjer seg inn til Åbyelva ved Åby, og den største øya i denne vesle fjorden er Skokleøya. Vinjestranda ligg òg inne i fjorden.
Ytst på nordsida av fjorden ligg eit av Norsk Hydro sine største hytteområde; «Hydrostranda».
Masdalskloven
Masdalskloven er ei fjellform sør for garden Masdal i Ørsta på Sunnmøre.
Den særmerkte forma er godt attkjenneleg på lang avstand. Difor har ho i stor grad vorte brukt av sjøfarande til å ta méd.
Aust for Masdalskloven ligg Klovekinn med toppen Klovetinden (949 moh.) På vestsida ligg Storehylla.
Etter ei vandresegn vart Masdalskloven til ved at ein lindorm sprengde seg ut av fjellet.''
Pan
Pan (gresk Πάν) er i den greske mytologien ein gud for gjetarar og dyra deira. Han har geiteføter og horn, som ein satyr, og var kjend for villskap. Pan skal ha funne opp panfløyta, og spelte henne ofte.
Ekstremvêret Dyre
Ekstremvêret Dyre var eit ekstremvêr som råka områda frå Møre og Romsdal til Nordland 6. desember 2003 med kraftig vind. Det andre ekstremvêret på berre tre dagar og berre fire dagar seinare, den 10. desember kom ekstremvêret Edda til same områda. Ekstremvarselet som vart sendt ut gjaldt full storm frå Møre og Romsdal og i Trøndelag.
Mange hurtigbåtar og ferjer vart innstilt under stormen og hurtigbåten «Thorolf Kveldulfsøn» fekk større skadar i skroget då han vart slengt på land.
Mellingsvatnet
Mellingsvatnet (samisk: Veelnjesjaevrie) er ein innsjø som ligg i Namsskogan kommune i Trøndelag fylke og Grane kommune i Nordland fylke.
Fylkesveg 15 i Møre og Romsdal
Fylkesveg 15 i Møre og Romsdal går mellom Leikong og Vollneset i Herøy kommune. Vegen er 6,2 km lang.
Gunnekleivfjorden
Gunnekleivfjorden er ein liten fjordarm av Frierfjorden i Porsgrunn kommune i Vestfold og Telemark. Vestsida av fjorden består av den opphavlege halvøya Herøya, med Norsk Hydro sitt fabrikkanlegg, medan austsida høyrer til Skrapekleiv, ein del av bydelen Herøya i Porsgrunn. Fjorden har ei lengd på om lag 2 km.
Gunnekleivfjorden sitt naturlege innløp er mot nord, der Porsgrunnselva munnar ut i Frierfjorden, men for lystbåttrafikken blei det i 1954 bygd ein kanal sør i fjorden, Herøyakanalen, som gjennom ein tunell munnar ut nedanfor fabrikkanlegga i Frierfjorden.
Lømsen
Lømsen er eit vatn som ligg i Steinkjer kommune i Trøndelag fylke.
Release Arena
Release Arena (tidlegare Komplett Arena, Komplett.no Arena og Sandefjord Arena) er heimebanen til Sandefjord Fotball. Han opna 21. juli 2007 med heimekamp mot Lyn. Stadionet erstatta Storstadion, som tidlegare var heimebanen til Sandefjord Fotball.